CELEX: 62019CA0290
Language: bg
Date: 2019-12-19 00:00:00
Title: Дело C-290/19: Решение на Съда (шести състав) от 19 декември 2019 г. (преюдициално запитване от Krajský súd v Trnave — Словакия) — RN/Home Credit Slovakia a.s. (Преюдициално запитване — Защита на потребителите — Директива 2008/48/ЕО — Договори за потребителски кредити — Член 10, параграф 2 — Информация, която трябва да бъде посочена в договорите за кредит — Годишен процент на разходите — Непосочване на конкретен такъв процент-Процент, посочен като диапазон между 21,5 % и 22,4 %)

2.3.2020   
            
            
               BG
            
            
               Официален вестник на Европейския съюз
            
            
               C 68/15
            
         
      Решение на Съда (шести състав) от 19 декември 2019 г. (преюдициално запитване от Krajský súd v Trnave — Словакия) — RN/Home Credit Slovakia a.s.
      (Дело C-290/19) (1)
      
      (Преюдициално запитване - Защита на потребителите - Директива 2008/48/ЕО - Договори за потребителски кредити - Член 10, параграф 2 - Информация, която трябва да бъде посочена в договорите за кредит - Годишен процент на разходите - Непосочване на конкретен такъв процент-Процент, посочен като диапазон между 21,5 % и 22,4 %)
      (2020/C 68/13)
      Език на производството: словашки
      
         Запитваща юрисдикция
      
      Krajský súd v Trnave
      
         Страни в главното производство
      
      
         Жалбоподател: RN
      
         Ответник: Home Credit Slovakia a.s.
      
         Диспозитив
      
      Член 10, параграф 2, буква ж) от Директива 2008/48/ЕО на Европейския парламент и на Съвета от 23 април 2008 година относно договорите за потребителски кредити и за отмяна на Директива 87/102/ЕИО на Съвета, изменена с Директива 2011/90/ЕС на Комисията от 14 ноември 2011 г., трябва да се тълкува в смисъл, че не допуска в договор за потребителски кредит годишният процент на разходите да бъде посочен не като една-единствена ставка, а като диапазон между минимална и максимална ставка.
      
         (1)  ОВ C 213, 24.6.2019 г.